Publication: Magyar Közlöny
Issue: MK-2005-153 (Year: 2005, Number: 153)
Era: 2004-2010
Section: A reprográfiára szolgáló készülékek körének meghatározásáról szóló 158/2000. (IX. 13.) Korm. rendelet módosításáról szóló 197/2004. (VI. 22.) Korm. rendelet mellékletében (a továbbiakban: Rendelet) felsorolt reprográfiára
Paragraph Index: 494

4. Az I. fejezet 4. pontjában foglaltak alkalmazásának a feltétele – Az RSZ abban az esetben, ha a készülék beszerzési árának 2%-a alapján számított díj alacsonyabb, mint a tételes jogdíj, a 2%-os alacsonyabb díjat alkalmazza. – A 2%-os felsõ határ alkalmazásához a gyártót, illetve az importõrt terheli a készülék gyártói kibocsátási, illetve beszerzési árának bizonyítása. Bizonyításra elsõsorban, gyártói kibocsátási ár esetén, a gyártó által kibocsátott, beszerzési ár esetén az importõr nevére szóló, az adatlapon bejelentett reprográfiai eszközök tételes azonosítására alkalmas, a készülék típusát és egységárát feltüntetõ, az adóés számviteli jogszabályokban elõírt követelményeknek megfelelõ számlamásolatok alkalmasak. – A 2%-os felsõ határ alkalmazása érdekében az importõr az Szjt. 22. § (1) bekezdésében meghatározott adatszolgáltatás körében az adatlapon feltünteti a készülék beszerzési árát. A beszerzési ár forintban történõ feltüntetéséhez az átszámítás a beszerzés napján érvényes MNB középárfolyama szerint történik.

Source: https://magyarkozlony.hu/hivatalos-lapok/f7bedcb4e3f7ca5f53d47b4838a90cb1732d2063/dokumentumok/3b267161a65876bdcc826ca6aaa5b0ef173d5699/letoltes